Държавен вестник, бр. 63, 2018 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  63
външни за Академията учени се определят 
от управителния съвет по предложение на 
председателя на Академията.
(3) Числеността на научния съвет не може 
да бъде по-малка от 11 и по-голяма от 27 души.
(4) Членове на научните съвети са хаби-
литирани лица.
(5) Представителството на основните струк-
турни звена на Академията в научните съвети 
се определя пропорционално на общия брой 
на хабилитираните лица от съответното на-
учно направление в структурното звено, като 
се отчита правото на представителство и на 
най-малкото звено.
(6) Членовете на научния съвет от квотата 
на основното структурно звено, представена в 
научния съвет, се избират от общото събра-
ние на учените на звеното за срок 4 години 
и при необходимост може да се обновява в 
рамките на мандата.
(7) За членове на научните съвети могат 
да бъдат избирани и учени извън системата 
на Академията, но техният брой не може да 
бъде по-голям от 20 на сто от общата числе-
ност на съвета.
(8) Първото заседание на новоизбрания 
научен съвет се свиква от председателя на 
Академията и се ръководи от главния научен 
секретар на Академията. 
(9) Научният съвет избира свой предсе-
дател, заместник-председател и секретар за 
срока на мандата си чрез тайно гласуване с 
обикновено мнозинство.
(10) Научният съвет:
1. определя стратегически направления за 
научната дейност в съответното направление;
2. обсъжда и предлага на председателя на 
Академията за финансиране на научни про-
екти от бюджета на Академията;
3. приема годишните отчети за изпълне-
нието на научните проекти;
4. провежда процедури по Закона за раз-
витието на академичния състав в Република 
България;
5. изпълнява и други задачи, възложени 
му от управителния съвет на Академията, 
които са свързани с научната и образовател-
ната дейност.
Чл. 70. (1) Експертните съвети:
1. са помощни органи на изпълнителното 
бюро при оценката за възлагане и приемане 
изпълнението на научни проекти, които са 
финансирани от бюджета на Академията, за 
ефективно управление на научноизследова-
телската дейност;
2. оценяват нови, текущи и завършени 
проекти във всички области на селскосто-
панската наука, които са предложени от 
научните съвети на основните структурни 
звена на Академията, и дават становища за 
размера на финансирането им от бюджета 
на Академията.
(2) Броят на експертните съвети и научната 
им насоченост се определят от управителния 
съвет на Академията.
(3) Главният научен секретар на Академията 
организира и контролира цялостната дейност 
на експертните съвети.
(4) Съставът на експертните съвети е по-
стоянен и включва хабилитирани учени от 
системата на Академията с обща численост 
от 7 до 15 членове.
(5) Едно лице не може да участва в повече 
от един експертен съвет.
Чл. 71. (1) Съветът на директорите е 
консултативен орган към председателя на 
Академията и се състои от директорите на 
основните структурни звена и директорите 
на дирекциите на общата и специализираната 
администрация.
(2) Съветът на директорите:
1. участва при разработването и обсъжда 
Стратегията за научноизследователската, 
научно-приложната, иновативната и внедри-
телската дейност на Академията;
2. обсъжда годишните научни планове, 
годишните отчети за научната дейност и 
бюджета на Академията;
3. обсъжда мотиви за изменение на броя 
на учените в постоянните структурни звена 
на Академията;
4. обсъжда принципи за определяне на 
минималния щатен и нещатен брой на слу-
жителите и работниците в постоянните 
структурни звена; 
5. обсъжда правила за атестиране на ака-
демичния състав и на структурните звена в 
системата на Академията;
6. обсъжда и други въпроси, свързани с 
дейността и целите на Академията.
Чл. 72. Председателят на Академията и 
управителният съвет могат да създават и 
други съвети и комисии, чиито функции се 
определят с вътрешни правила.
Г л а в а  п е т а
ИМУЩЕСТВО И ФИНАНСИРАНЕ НА 
АКАДЕМИЯТА
Чл. 73. (1) Имуществото на Академията 
и на структурните є звена включва право на 
собственост и други вещни права, вземания, 
ценни книжа, патенти, дарения, дялово учас-
тие в стопански организации и сдружения и 
други права и задължения.
(2) Министерският съвет предоставя за 
управление на Академията стопанисваните от 
нея държавни земи, терени, сгради – публична 
държавна собственост, както и машини, съо-
ръжения, апаратура, книжен фонд, парични 
средства и други движими вещи.
(3) Недвижимите имоти на Академията се 
отчуждават само с решение на Министерския 
съвет.